કોરાને બનાવવા માટે લેરી પેજ પાસેથી ફાયનાન્સ લેવામાં આવ્યું છે. ભૂતકાળમાં ગુગલની સ્વયંસંચાલિત કાર પ્રોજેકટનાં ડિરેકટર રહી ચૂકેલા સેબાસ્ટિયન થ્રનને પણ કિટ્ટી હોકની ટીમમાં સામેલ કરાયા છે. ‘ઉબર’ની મોબાઇલ એપ્લિકેશનની માફક કિટ્ટી હોક દ્વારા પણ પોતાનાં ભવિષ્યનાં ફ્લાઇંગ ટેક્સી-યુઝર્સ માટે એક નવી એપ્લિકેશન લોન્ચ કરવાની તૈયારીઓ ચાલી રહી છે. એર-લિફ્ટ લેવા માગતો કોઈ પણ વ્યક્તિ પોતાની મોબાઇલ-એપની મદદ વડે ટેક્સીને ઘર સુધી બોલાવી શકશે. કંપનીએ બાંહેધરી આપી છે કે ન્યુઝીલેન્ડ સરકાર દ્વારા સમયસર મંજૂરી આપી દેવામાં આવી તો ફક્ત ત્રણ વર્ષની અંદર રસ્તા પરનો ટ્રાફિક ઓછો થઈ જશે અને હવામાં ફ્લાઇંગ ટેક્સી ઉડાઉડ કરતી જોવા મળશે!